ไม่ได้กินยาคุมแบบรายเดือน มีพสพ.แบบใส่ถุงเช็คแล้วถุงไม่ขาดไม่รั่ว แต่น้ำอสุจิโดนตรงโคนขาแต่ไม่มั่นใจว่าโดนตรงปากช่องคลอดมั้ยกินยาคุมฉุกเฉินกันไว้แล้ว แบบนี้มีโอกาสท้องมั้ย
สวัสดีค่ะ หากมีเพศสัมพันธ์ โดยใส่ถุงยางอนามัยป้องกัน และใช้ได้อย่างถูกต้อง ถุงยางไม่มีการฉีกขาด โอกาสในการตั้งครรภ์ก็ถือว่าน้อย ส่วนการที่น้ำอสุจิโดนตรงต้นขา ก็ไม่ได้ทำให้โอกาสในการตั้งครรภ์เพิ่มขึ้น ดังนั้น จริงๆ แล้ว ก็ไม่จำเป็นต้องทานยาคุมฉุกเฉินไป แต่หากได้ทานไปแล้ว โอกาสในการตั้งครรภ์ก็จะยิ่งน้อยลงค่ะทั้งนี้ หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ หรือก็อาจไม่มีเลือดออกมาก็ได้ค่ะสำหรับประจำเดือนจริงๆ นั้น อาจมาในช่วงเวลาเดิม หรืออาจมาช้ากว่าปกติก็ได้ค่ะ